CELEX: 62014TN0693
Language: el
Date: 2014-09-24 00:00:00
Title: Υπόθεση T-693/14: Προσφυγή της 24ης Σεπτεμβρίου 2014 — Hamr Sport κατά Επιτροπής

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/36
            
         Προσφυγή της 24ης Σεπτεμβρίου 2014 — Hamr Sport κατά Επιτροπής
   (Υπόθεση T-693/14)
   (2015/C 007/40)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Hamr Sport a.s. (Πράγα, Τσεχική Δημοκρατία) (εκπρόσωπος: T. Capoušek, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κηρύξει την ακυρότητα της αποφάσεως της Επιτροπής της 11ης Ιουνίου 2014 (S.A.33575 — Αθλητικές εγκαταστάσεις μη κερδοσκοπικού χαρακτήρα),
            
         
               —
            
            
               να ακυρώσει την προσβαλλόμενη απόφαση της Επιτροπής,
            
         
               —
            
            
               να αναπέμψει την υπόθεση στην Ευρωπαϊκή Επιτροπή προς διενέγεια συμπληρωματικής έρευνας και προς λήψη μέτρων θεραπείας της περιγραφόμενης καταστάσεως.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους:
   
               1.
            
            
               Η προσβαλλόμενη απόφαση είναι παράτυπη, διότι, στο πλαίσιο της προ της εκδόσεως της αποφάσεως διαδικασίας, η καθής δεν εξέτασε δεόντως όλα τα αποδεικτικά στοιχεία και τις δηλώσεις της προσφεύγουσας και, ιδίως, το εάν συντρέχουν τα στοιχεία κρατικής ενισχύσεως.
            
         
               2.
            
            
               Το συμπέρασμα στο οποίο κατέληξε η καθής με την προσβαλλόμενη απόφαση δεν μπορεί να στηριχθεί στις εξαιρέσεις του άρθρου 107, παράγραφος 3, στοιχείο γ', ΣΛΕΕ, διότι δεν πληρούνται οι προϋποθέσεις και οι όροι εφαρμογής της.
            
         
               3.
            
            
               Λόγω της νομικής προσωπικότητάς της (εμπορική εταιρία), η προσφεύγουσα δεν έχει δικαίωμα συμμετοχής σε διαδικασία επιδοτήσεως του Υπουργείου Παιδείας, Νεότητας και Αθλητισμού, παρά το γεγονός ότι, στην πράξη, δραστηριοποιείται στην ίδια αγορά με τους ανταγωνιστές της και απευθύνεται στην ίδια ομάδα προσώπων — τους δικαιούχους (δηλαδή στην ίδια ομάδα προσώπων από την άποψη του γενικού/δημοσίου συμφέροντος).